CELEX: 62022TN0075
Language: mt
Date: 2022-02-11 00:00:00
Title: Kawża T-75/22: Rikors ippreżentat fil-11 ta’ Frar 2022 – Prigozhin vs Il-Kunsill

4.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/35
            
         
      Rikors ippreżentat fil-11 ta’ Frar 2022 – Prigozhin vs Il-Kunsill
      (Kawża T-75/22)
      (2022/C 148/47)
      Lingwa tal-kawża: il-Franċiż
      
         Partijiet
      
      
         Rikorrent: Yevgeniy Viktorovich Prigozhin (Saint-Pétersbourg, ir-Russja) (rappreżentant: M. Cessieux, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara lil Yevgeniy Viktorovich Prigozhin ammissibbli fir-rikors tiegħu u
               
            Sa fejn jirrigwardaw tar-rikorrent
      
                  —
               
               
                  tannulla d-Deċiżjoni tal-Kunsill (PESK) 2021/2197 tat-13 ta’ Diċembru 2021 li temenda d-Deċiżjoni (PESK) 2020/1999 li tikkonċerna miżuri restrittivi kontra l-ksur u l-abbużi serji tad-drittijiet tal-bniedem;
               
            
                  —
               
               
                  tannulla r-Regolament ta’ Implimentazzjoni tal-Kunsill (UE) 2021/2195 tat-13 ta’ Diċembru 2021 li jimplimenta r-Regolament (UE) 2020/1998 dwar miżuri restrittivi kontra ksur u abbużi serji tad-drittijiet tal-bniedem;
                  sa fejn dawn iż-żewġ deċiżjonijiet jindikawh jiġifieri bħala finanzjarju tal-Grupp Wagner;
               
            
                  —
               
               
                  tgħid u tiddeċiedi li fi kwalunkwe każ, l-isem ta’ Yevgeniy Viktorovich Prigozhin għandu jiġi rtirat mingħajr dewmien mill-atti kkontestati;
               
            
                  —
               
               
                  tikkundanna lill-Kunsill tal-Unjoni Ewropea tbati għall-ispejjeż tal-applikazzjoni tal-Artikoli 87 u 91 tar-Regoli tal-Proċedura tal-Qorti Ġenerali.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq il-ksur tal-obbligu ta’ motivazzjoni: ir-rikorrent isostni li l-Kunsill ma osservax l-obbligu ta’ motivazzjoni tal-atti kkontestati billi ma ġab ebda prova speċifika ta’ ġustifikazzjoni talli jsemmi l-isem tar-rikorrent fil-korp tad-deċiżjonijiet ikkontestati.
               
            
                  2.
               
               
                  It-tieni motiv ibbażat fuq l-eżistenza ta’ użu ħażin ta’ poter. Ir-rikorrent isostni, f’dan ir-rigward, li, fl-assenza ta’ provi li fuqhom tibbaża d-deskrizzjoni tiegħu bħala “finanzjarju tal-grupp Wagner”, il-Kunsill ma setgħax jindikah indirettament fil-motivazzjoni tar-reġistrazzjoni tal-Grupp Wagner u b’hekk juża ħażin l-għan inizjalment imfittex mill-miżura.
               
            
                  3.
               
               
                  It-tielet motiv ibbażat fuq żball manifest ta’ evalwazzjoni. Ir-rikorrent isostni li ma huwiex il-finanzjarju tal-Grupp Wagner u li ebda rabta ma teżisti bejnhu u din l-entità.
               
            
                  4.
               
               
                  Ir-raba’ motiv ibbażat fuq il-ksur tad-drittijiet fundamentali. Ir-rikorrent jinvoka li billi tniżżel l-isem tiegħu fil-korp tal-motivazzjoni tar-reġistrazzjoni ta’ Wagner Group, il-Kunsill kiser l-Artikoli 10, 6 u 13 tal-Konvenzjoni Ewropea tad-drittijiet tal-bniedem.